ປ. ໂອບາມາ ຈະເພັ່ງເລັງໃສ່ ເລື່ອງສະພາບ ອາກາດ ຫຼັງຈາກ ໄປພັກຜ່ອນ ມາແລ້ວ
ກອງ​ປະ​ຊຸມສຸດ​ຍອດແຫ່ງ​ຊາດ ເພື່ອພະລັງງານ​ສະອາດ​ ໃນ​ວັນ​ຈັນ​ມື້​ນີ້ ​ແມ່ນ​ໄດ້​ແນ​ໃສ່​ ການ​ຫາ​ວິທີ​ ທີ່​ລັດຖະບານ ​ແລະ ພາກ​ເອກະ​ຊົນຕ່າງໆ ຈະ​ສາມາດ​ເຮັດ​ວຽກ​ຮ່ວມ​ກັນ.
ປະທານາທິບໍດີ ສະຫະລັດ ທ່ານ ບາຣັກ ໂອບາມາ ກຳລັງສືບຕໍ່ ແນໃສ່ຊຳລະສະສາງ ການຜະລິດພະລັງງານ ຂອງປະເທດ ດ້ວຍຄຳປາໄສ ທີ່ສຳຄັນ ໃນວັນຈັນມື້ນີ້ ທີ່ກອງປະຊຸມໃຫຍ່ ໃນນະຄອນ Las Vegas ເຫດການດັ່ງກ່າວມີຂຶ້ນ ໃນຂະນະທີ່ທ່ານ ໂອບາມາ ໄດ້ກັບຄືນ ມາຈາກການໄປພັກຜ່ອນ 2 ສັບປະດາ ພ້ອມດ້ວຍບັນຫາສຳຄັນ ທີ່ກຳລັງປະເຊີນໜ້າທ່ານ ໃນສອງສາມເດືອນຂ້າງໜ້າ, ລວມທັງ ການເຮັດວຽກ ເພື່ອຜັກດັນຂໍ້ຕົກລົງສາກົນ ກ່ຽວກັບໂຄງການ ນິວເຄລຍຂອງອີຣ່ານ ຜ່ານສະພາ ທີ່ມີການສົງໄສຢູ່ນັ້ນ ແຕ່ວ່າໃນຂະນະທີ່ທົ່ວໂລກ ກຳລັງພະຍາຍາມບັນລຸ ຂໍ້ຕົກລົງທີ່ຍັງຂ້ອງຄາຢູ່ ເພື່ອຄວບຄຸມ ສະພາບອາກາດປ່ຽນແປງໃນທ້າຍປີນີ້, ທ່ານປະທານາທິິບໍດີກໍແມ່ນໄດ້ເຮັດວຽກຢູ່ໃນປະເທດກ່ຽວກັບການປະຕິຮູບ ຕັດການປ່ອຍຄວັນພິດຄາບອນ ກອງປະຊຸມສຸດຍອດແຫ່ງຊາດເພື່ອພະລັງງານສະອາດໃນວັນຈັນມື້ນີ້ ແມ່ນໄດ້ແນໃສ່ການຫາວິທີທີ່ລັດຖະບານ ແລະ ພາກເອກະຊົນຈະສາມາດເຮັດວຽກຮ່ວມກັນ ກ່ຽວກັບການແກ້ໄຂພະລັງງານສະອາດ ແລະ ເຮັດໃຫ້ລະບົບສາຍໄຟຟ້າຂອງ ສະຫະລັດ ທັນສະໄໝຂຶ້ນ ນອກຈາກທ່ານ ໂອບາມາແລ້ວ, ບັນດາຜູ້ກ່າວຄຳປາໄສ ກໍມີລວມທັງຜູ້ນຳຈາກບໍລິສັດບໍລິການໄຟຟ້າສາທາລະນະ, ບໍລິສັດພະລັງງານແສງຕາເວັນ ແລະ ບໍລິສັດຜະລິດລົດພະລັງງານໄຟຟ້າ ໃນຕອນຕົ້ນຂອງເດືອນນີ້, ທ່ານ ໂອບາມາ ໄດ້ເປີດເຜີຍກົດລະບຽບໃໝ່ສຳລັບບັນດາໂຮງງານໄຟຟ້້າ ພ້ອມກັບເປົ້າໝາຍໃນການຕັດການປ່ອຍຄວັນພິດ ຄາບອນ ລົງ 32 ເປີເຊັນຕ່ຳກວ່າລະດັບຂອງປີ 2005 ພາຍໃນປີ 2030 ຖ້າຫາກແຜນການດັ່ງກ່າວໄດ້ຮັບການປະຕິບັດ, ມັນກໍຍັງຈະຮຽກຮ້ອງໃຫ້ເພີ່ມຈຳນວນ ຂອງການຜະລິດໄຟຟ້າໂດຍແຫຼ່ງພະລັງງານທົດແທນຂຶ້ນຕື່ມ ດັ່ງນັ້ນມັນຈຶ່ງຈະເຮັດໃຫ້ເປັນ 28 ເປີເຊັນຂອງການຜະລິດພະລັງງານທັງໝົດ ບັນດາບໍລິສັດໄຟຟ້າ ໄດ້ປ່ຽນແປງການປະຕິບັດການຂອງພວກເຂົາເຈົ້າແລ້ວໃນບໍ່ເທົ່າໃດ ປີທີ່ຜ່ານມາ, ໃນການເພີ່ມການເພິ່ງພາອາໄສພະລັງງານທຳມະຊາດເຊັ່ນ ແສງອາທິດ ແລະ ລົມ ດັ່ງຜົນທີ່ອອກມາ, ຂໍ້ມູນຂອງລັດຖະບານໄດ້ສະແດງໃຫ້ເຫັນການຫຼຸດລົງ ໃນການ ປ່ອນຄວັນພິດ ຄາບອນ ຈາກບັນໂຮງງານໄຟຟ້າເຜົາໄໝ້ຖ່ານຫີນ ບັນຫາຂອງການຫຼຸດຈໍານວນການປ່ອຍທາດ ຄາບອນ ທີ່ໄດ້ເປີດເຜີຍອອກສູ່ສາທາລະນະ ແມ່ນເປົ້າໝາຍທີ່ສຳຄັນໃນຄວາມພະຍາຍາມຂອງທົ່ວໂລກ ເພື່ອຈຳກັດອຸນຫະພູມທີ່ສູງຂຶ້ນນັ້ນ